S-358/2007

Mál þetta, sem þingfest var 24. september s.l. og dómtekið 5. október s.l., er höfðað með ákæru Lögreglustjórans á Selfossi, dagsettri 15. ágúst 2007 á hendur K-kk-þgf H-kk-þgf, kt. 250372-4859, Brekkugötu 25, Akureyri, til dvalar að Hafnarbraut 21, Kópavogi, „fyrir nytjastuld og umferðarlagabrot með því að hafa skömmu eftir hádegi föstudaginn 13. júlí (svo) tekið bifreiðina PX-459 ófrjálsri hendi, þar sem hún stóð fyrir utan Austurveg 34 á Selfossi og ekið henni sviptur ökurétti og undir áhrifum áfengis (vínandamagn í blóði 2,12‰) þaðan vestur Suðurlandsveg áleiðis til Reykjavíkur og norður Hafravatnsveg, uns lögregla stöðvaði akstur ákærða.“

Ákæruvaldið segir háttsemi ákærða varða við 1. mgr. 259. gr. almennra hegningarlaga nr. 19/1940 og 1. mgr., sbr. 3. mgr. 45. gr. og 1. mgr. 48. gr., sbr. 1. mgr. 100. gr. umferðarlaga.

Ákæruvaldið krefst þess að ákærði verði dæmdur til refsingar og til sviptingar ökuréttar samkvæmt 101. og 102. gr. umferðarlaga nr. 50/1987, sbr. lög nr. 44/1993, lög nr. 57/1997, lög nr. 23/1998, lög nr. 132/2003 og lög nr. 84/2004.

Ákærði kom ekki fyrir dóm við þingfestingu málsins og var því gefin út handtökuskipun á hendur honum. Hann var færður fyrir dóm 5. október s.l. og játaði brot sín. Með málið var farið samkvæmt ákvæðum 125. gr. laga nr. 19/1991 um meðferð opinberra mála.

Um málavexti vísast til ákæruskjals. Ártals er þar ekki getið en ljóst er af gögnum málsins að um er að ræða árið 2007. Varð vörnum ákærða ekki áfátt af þessum sökum, sbr. 1. mgr. 117. gr. laga nr. 19/1991, en honum var skipaður verjandi í máli þessu. Sannað er að ákærði framdi brot þau sem greinir í ákæru og þar eru réttilega færð til refsiákvæða. Ákærði hefur með greindri háttsemi sinni unnið sér til refsingar.

Samkvæmt framlögðu sakavottorði ákærða var hann sektaður fyrir brot gegn ávana- og fíkniefnalöggjöf árið 2005. Þann 8. febrúar 2006 var hann sektaður um 130.000 krónur og sviptur ökurétti í 2 ár fyrir brot gegn 1., sbr. 3. mgr. 45. gr. umferðarlaga og 23. júní sama ár var honum gerður hegningarauki, 70.000 króna sekt fyrir ölvunarakstur. Þann 10. janúar s.l. var hann dæmdur í 240.000 króna sekt og sviptur ökurétti í 2 ár frá 8. febrúar 2008 að telja. Þá var hann sektaður 20. febrúar s.l. fyrir þjófnað og gripdeild.

Með hliðsjón af sakaferli ákærða þykir refsing hans hæfilega ákveðin fangelsi í 40 daga. Þá greiði hann jafnframt 100.000 króna sekt til ríkissjóðs innan fjögurra vikna frá birtingu dómsins en sæti ella fangelsi í 8 daga. Svipta ber ákærða ökurétti eins og krafist er í ákæru og samkvæmt þeim lagaákvæðum er þar greinir. Þar sem um er að ræða ítrekað brot að ræða öðru sinni af hálfu ákærða, ber að svipta hann ökurétti ævilangt.

Með vísan til 1. mgr. 165. gr. laga nr. 19/1991 ber að dæma ákærða til greiðslu alls sakarkostnaðar, þar með talinn kostnað vegna blóðrannsóknar, 28.287 krónur og þóknun skipaðs verjanda síns, T-kk-ef R-kk-ef S-kk-ef, hdl., 62.250 krónur að meðtöldum virðisaukaskatti.

H-kk-nf O. A-kk-nf, dómstjóri, kveður upp dóm þennan.

Dómsuppkvaðning hefur dregist vegna anna dómara.

Dómsorð:

Ákærði, K-kk-nf H-kk-nf, sæti fangelsi í 40 daga. Hann greiði jafnframt 100.000 króna sekt til ríkissjóðs innan fjögurra vikna frá birtingu dómsins en sæti ella fangelsi í 8 daga. Ákærði skal sviptur ökurétti ævilangt.

Ákærði greiði allan sakarkostnað þar með talinn kostnað vegna blóðrannsóknar, 28.287 krónur og þóknun skipaðs verjanda síns, T-kk-ef R-kk-ef S-kk-ef, hdl., 62.250 krónur að meðtöldum virðisaukaskatti.

H-kk-nf O. A-kk-nf.